Ľudovít Petránsky

Ľudovít Petránsky (* 22. november 1943, Brezno† 25. august 2021, Bratislava) bol slovenský teoretik a historik výtvarných umení, pedagóg.

Životopis 
Narodil sa v rodine otca Ľudovíta - staviteľa a matky Márie (rod. Filadelfy), ktorá bola dlhoročnou riaditeľkou Okresnej a neskôr Mestskej knižnice a zároveň členkou Divadla Janka Chalupku v Brezne. Bola výraznou osobnosťou vo viacerých spoločenských i kultúrnych oblastiach. Maturoval na SPTŠ v Brezne.

Vysokoškolské štúdiá absolvoval na Katedre dejín umenia (neskôr Veda o výtvarnom umení) Filozofickej fakulty Univerzity Komenského v Bratislave a na Karlovej univerzite v Prahe. 1969 - štipendium na Univerzite v Heidelbergu. V roku 1974 mu bol na základe skúšok a obhajoby práce Univerzitou J. E. Purkyně v Brne udelený titul PhDr. O tri roky neskoršie obhájil na Umenovednom ústave ČSAV kandidátsku dizertačnú prácu pod názvom Zoltán Palugyay a bol mu udelený vedecký titul CSc. V roku 1978 habilitoval na docenta (VŠVU Bratislava) a v roku 1985 získal na základe úspešnej doktorskej dizertačnej práce na ČSAV vedecký titul DrSc. V roku 1986 bol inaugurovaný na profesora a v roku 2005 mu bol na STU vo Zvolene udelený čestný titul Dr.h.c.

V rokoch 19701990 pôsobil na Vysokej škole výtvarných umení v Bratislave. Vedúci Katedry úžitkového umenia a tvarovania priemyselných výrobkov, neskôr ako vedúci Katedry teoretických predmetov, od roku 1985 ako prorektor a v roku 1989 ako rektor.

V roku 1990 nastúpil na Fakultu architektúry Slovenskej technickej univerzity v Bratislave ako profesor dejín, teórie a metodológie dizajnu a v rokoch 19972006 tu pôsobil ako prodekan pre styk s verejnosťou a doktorandské štúdium a zároveň ako predseda Slovenskej odborovej komisie pre dizajn (neskôr samostatnej Fakultnej odborovej komisie). Patril k hlavným iniciátorom vzniku Ústavu dizajnu na FA STU v Bratislave a v rokoch 20032006 bol jeho vedúcim. V rokoch 20062010 bol predsedníctvom Senátu FA STU zvolený za dekana Fakulty architektúry STU v Bratislave.

Prednášal aj na Katedre dizajnu Technickej univerzity v Košiciach a na Katedre dizajnu Drevárskej fakulty TU vo Zvolene. Bol hlavným iniciátorom založenia doktorandského štúdia v oblasti dizajnu, habilitácií a inaugurácií v tomto odbore na Slovensku. V roku 2011 odišiel do dôchodku.

Knižné publikácie (výber) 
 Bohuš Kuľhavý, Bratislava, Pallas 1972
 Písmo a obraz, Bratislava, Pallas 1972
 Andrej Doboš, Bratislava, Pallas 1972
 Zolo Palugyay, Bratislava, Pallas 1974
 Martin Benka, Bratislava, Pallas 1977
 Jozef Kollár, Bratislava, Pallas 1978
 Mikuláš Galanda, Bratislava, Pallas 1978
 Seurat a neoimpresionizmus, Bratislava, Pallas 1978
 Úvod do teórie designu, Petránsky Ľ. - Klivar M., Bratislava, VŠVU 1981
 Čestmír Pechr, Bratislava, Tatran 1982
 Ján Kulich, Bratislava, Tatran 1983
 Ignác Bizmayer, Bratislava, SFVU, 1985
 Moderná slovenská grafika, Bratislava, Tatran 1985
 Princípy moderného umenia, Bratislava, Smena 1988
 Vladislav Rostoka, Bratislava, Tatran 1988
Petránsky Ľ.: Teória a metodológia designu, Zvolen, Drevárska fakulta Technickej univerzity vo Zvolene, 1994
 Petránsky Ľ. - Tkáč Š.: Ondrej Zimka, Bratislava, Slovenský Tatran 1996
 Vincent Hložník, Bratislava, Slovenský Tatran, 1997
 Ľubo Zelina, Bratislava, FoArt, 2000
 Petránsky Ľ. - Lizoň P. - Kahoun K.: Dušan Kuzma architekt, Bratislava, SAS a Jaga, 2000
 Continuum, Bratislava, FoArt, 2006
 Petránsky Ľ. a kolektív: Osobnosť Ernesta Zmetáka, Bratislava, MŠ SR, 2006
 Petránsky Ľ. - Pastieriková M.: Ignác Bizmayer, Trenčín, Q-EX, 2007
 Zolo Palugyay, Trenčín, Q-EX, 2008
 Jozef Kollár, Modra, Designfriendly, 2012
 Vincent Hložník: Posolstvá a vízie, Bratislava, Galéria Nedbalka, 2014
 Ľudovít Petránsky, (autobiografia), Modra, Designfriendly, 2019
 Petránsky Ľ.: Vincent Hložník - Svedectvo ľudskej existencie, Modra, Designfriendly, 2019
 Petránsky Ľ.: Ferdinand Hložník - Tvorba ako genéza vlastnej identity (katalóg) Bratislava, Nedbalka, 2019
Petránsky Ľ.: Ferdinand Hložník (monografia, 374 s.), Modra, Design friendly, 2020
Petránsky Ľ. a kolektív: Vincent Hložník, Bratislava, FO ART, s.r.o., 2020 
Farkašová E. a Petránsky Ľ.: Design Teória a metodológia 1, Zvolen, Technická univerzita vo Zvolene, 2020 (vysokoškolská učebnica)
Farkašová E. a Petránsky Ľ.: Design Teória a metodológia 2, Zvolen, Technická univerzita vo Zvolene, 2020 (vysokoškolská učebnica)

Ceny a uznania (výber) 
 1973Cena Cypriána Majerníka
 1977Cena Martina Benku
 1979Cena ZSVU
 1982Cena vydavateľstva Tatran
 1989Národná cena SSR, Cena ZSVU
 2003Čestný občan mesta Brezna
 2004Štátne vyznamenanie Pribinov Kríž III. triedy za významné zásluhy o kultúrny rozvoj Slovenskej republiky
 2006Medaila Emila Belluša Fakulty architektúry STU v Bratislave za významné zásluhy o rozvoj architektonického školstva a dizajnu
 2008Medaila rektora STU v Bratislave za mimoriadne zásluhy o rozvoj dizajnu na STU. -       
 2009Nominant na ocenenie Krištáľové krídlo
 2013Veľká medaila sv. Gorazda MŠVVaŠ SR za celoživotnú pedagogickú činnosť a medzinárodne uznávané dielo v oblasti teórie a dejín výtvarného umenia
 2018Identifikačný kód Slovenska

Referencie

Literatúra 
 Encyklopédia Slovenska, Bratislava, Veda 1980
Chadraba R.: Moderná slovenská grafika 1918 - 1983, In: Umění č. 4, 1986, roč. XXXIV.
Lamač M.: Ľudo Petránsky: Princípy moderného umenia, In: Nové Slovo, č. 52, 1988
Zervan M.: O princípoch moderného umenia. In: Pravda, 30.11. 1988, s. 5
Dekan J.: Na margo knihy Ľuda Petránskeho Princípy moderného umenia, In: Literárny týždenník, 7. apríla 1989
Mathauser Z.: Syntetizácia a zachovanie identity zmyslu, In: Výtvarný život č. 5, 1989
Stejskal K.: Princíp moderného umenia. In: Umění č. 3, 1989, roč. XXXVII
 Vysoká škola výtvarných umení v Bratislave 1949 - 1989, Bratislava, Tatran 1989 
 Malá slovenská encyklopédia A-Ž, Encyklopedický ústav SAV, Goldpress Publishers 1993
 Profesori STU 1993 - 1997, Vydavateľstvo STU v Bratislave, 1999
 Pocta profesorovi Ľudovítovi Petránskemu, Designfriendly, s. r. o., 2013
 Vzdelávanie architekta na Fakulte architektúry STU v Bratislave Bratislava, STU v Bratislave 2016

Externé odkazy 
 Zomrel profesor Petránsky, známy historik umenia a pedagóg

Zdroj 
 

Slovenskí historici
Slovenskí univerzitní profesori
Absolventi Filozofickej fakulty Univerzity Komenského v Bratislave
Absolventi Karlovej univerzity
Rektori Vysokej školy výtvarných umení v Bratislave
Vyučujúci na Fakulte architektúry Slovenskej technickej univerzity v Bratislave
Dekani Fakulty architektúry Slovenskej technickej univerzity v Bratislave
Osobnosti z Brezna
Laureáti Pribinovho kríža III. triedy